દાદર-વેસ્ટના ન્યાયમૂર્તિ મહાદેવ ગોવિંદ રાનડે રોડ પર આવેલી સુધરાઈની સ્વાતંત્ર્યવીર સાવરકર માર્કે‍ટનાં ટૉઇલેટ છ મહિના પહેલાં તોડી નાખવામાં આવ્યાં હતાં. એ ટૉઇલેટની છત અને અંદરની સગવડો તોડી પાડવામાં આવ્યાં હતાં, જ્યારે એનું બાકીનું સ્ટ્રક્ચર જેમનું તેમ હતું, જેને કારણે વેપારીઓ કે લોકો એ વાપરી શકતા નહોતા અને તેમને ભારે અગવડ ભોગવવી પડતી હતી. તેમને ટૉઇલેટ માટે ડિસિલ્વા રોડની કીર્તિકર માર્કે‍ટમાં જવું પડતું હતું. સુધરાઈ દ્વારા એને રિપેર કરવાનાં પગલાં લેવામાં ન આવતાં સોમવારે MNSના કાર્યકરોએ સવારે માર્કે‍ટ સામે દેખાવો કર્યા હતા અને માર્કે‍ટ બંધ કરી દીધી હતી. ત્યાર બાદ તેમના મજૂરો મોકલીને ટૉઇલેટનું એ સ્ટ્રક્ચર તોડી પડાવ્યું હતું.